પછી તો જાણીતા અને અજાણ્યા, ક્યારેક નનામા તો ક્યારેક ઉછીના નામ ધરીને કેટલાય વિવેચકોએ સુરેશ જોશીની વિચારણાને અને એમની વાર્તાઓ વિશે- ‘એમની વાર્તામાં પ્રતીકો અને કલ્પનો આવવા ખાતર આવે છે’, કશી અનિવાર્યતાથી નહિ’, ‘બીન જરૂરી પુનરાવર્તનો’, ‘એક જ સરખા કલ્પનો’, ‘પ્રતીકોની ભરમાળ’ ‘સંવેદનવિશ્વોની એકવિધતા’ –વિશે બળાપા કાઢવામાં આવ્યા, કેટલાકોએ એમની વાર્તામાંથી એકસરખા શબ્દો, પ્રતીકો, પદાવલિઓ- અલગ કાઢી યાદીઓ કરીને કહ્યું કે ‘જુઓ આ વાર્તામાં કશું જ નથી’.